मुर्राह जाति की विश्व प्रसिद्ध भैंसों के पालन के लिए इस क्षेत्र में ओमप्रकाश आज मुकलान व आसपास के गांवों के युवकों के लिए प्रेरणा का स्त्रोत बने हुए हैं। प्रदेश सरकार की विशेष पुरस्कार योजना के तहत मुर्राह नस्ल की भैंसों के लिए अनेक अनेक पुरस्कार जीत चुके हैं। गौरतलब है कि इस पुरस्कार योजना के तहत प्रदेश सरकार की ओर से 15 से 18 किलोग्राम दूध देने वाली मुर्राह भैंस पालक को पांच हजार रुपए और 18 किलोग्राम से ज्यादा दूध देने वाली मुर्राह भैंस के पालक को छह हजार रुपए दिए जाते हैं।